CELEX: 62017TA0571
Language: lv
Date: 2020-04-02 00:00:00
Title: Lieta T-571/17: Vispārējās tiesas 2020. gada 2. aprīļa spriedums – UG/Komisija (Civildienests – Līgumdarbinieki – Uz nenoteiktu laiku noslēgts līgums – Pārējo darbinieku nodarbināšanas kārtības 47. panta c) punkta i) apakšpunkts – Līguma izbeigšana, iesniedzot uzteikumu – Līguma izbeigšanas iemesli – Ar dienesta interesēm nesaderīga uzvedība dienestā un attieksme pret darbu – Acīmredzama kļūda vērtējumā – Faktisko apstākļu saturiskās pareizības pārbaude – Pierādījumu neesamība – Atbildība – Mantiskais kaitējums – Maksājamo algu samaksa)

25.5.2020   
            
            
               LV
            
            
               Eiropas Savienības Oficiālais Vēstnesis
            
            
               C 175/10
            
         
      Vispārējās tiesas 2020. gada 2. aprīļa spriedums – UG/Komisija
      (Lieta T-571/17) (1)
      
      (Civildienests - Līgumdarbinieki - Uz nenoteiktu laiku noslēgts līgums - Pārējo darbinieku nodarbināšanas kārtības 47. panta c) punkta i) apakšpunkts - Līguma izbeigšana, iesniedzot uzteikumu - Līguma izbeigšanas iemesli - Ar dienesta interesēm nesaderīga uzvedība dienestā un attieksme pret darbu - Acīmredzama kļūda vērtējumā - Faktisko apstākļu saturiskās pareizības pārbaude - Pierādījumu neesamība - Atbildība - Mantiskais kaitējums - Maksājamo algu samaksa)
      (2020/C 175/11)
      Tiesvedības valoda – franču
      
         Lietas dalībnieki
      
      
         Prasītāja: UG (pārstāvji: M. Richard un P. Junqueira de Oliveira, advokāti)
      
         Atbildētāja: Eiropas Komisija (pārstāvji: G. Berscheid, L. Radu Bouyon un B. Mongin)
      
         Priekšmets
      
      Prasība, kas pamatota ar LESD 270. pantu un ar ko tiek lūgts, pirmkārt, atcelt 2016. gada 17. oktobra lēmumu, ar kuru Komisijas “Luksemburgas Infrastruktūras un loģistikas” birojs (OIL) no 2017. gada 20. augusta ir izbeidzis prasītājas darba līgumu, pamatojoties uz Eiropas Savienības Pārējo darbinieku nodarbināšanas kārtības 47. panta c) punkta i) apakšpunktu, un, otrkārt, atlīdzināt materiālo kaitējumu, kas prasītājai esot nodarīts šā lēmuma dēļ, kā arī morālo kaitējumu, kas tai esot nodarīts pazemojošas izturēšanās pret viņu darbības arodbiedrībā un bērna kopšanas atvaļinājuma izmantošanas dēļ.
      
         Rezolutīvā daļa
      
      
                  1)
               
               
                  Atcelt Eiropas Komisijas 2016. gada 17. oktobra lēmumu par līguma, kas ar UG k-dzi noslēgts uz nenoteiktu laiku, izbeigšanu.
               
            
                  2)
               
               
                  Puses trīs mēnešu laikā no šā starpsprieduma pasludināšanas brīža iesniedz Vispārējai tiesai vai nu informāciju par finansiālas kompensācijas – saistībā ar to, ka 2016. gada 17. oktobra lēmums ir prettiesisks – summu, par ko tās būs vienojušās, vai, ja šāda vienošanās netiks panākta, – savus uz aprēķiniem balstītos prasījumus attiecībā uz šo summu.
               
            
                  3)
               
               
                  Prasību pārējā daļā noraidīt.
               
            
                  4)
               
               
                  Lēmuma par tiesāšanās izdevumiem pieņemšanu atlikt.
               
            
         (1)  OV C 357, 23.10.2017.